# name
Estudi codicològic i anàlisi de contingut dels manuscrits àrabs 1789 i 1783 sobre l’Āǧurrūmiyya conservats al Fons Antic de la Universitat de Barcelona

# metadata.dc.description[].value
Treballs Finals de Grau d'Estudis Àrabs i Hebreus. Facultat de Filologia. Universitat de Barcelona, Curs: 2024-2025, Tutor: Puig Aguilar, Roser

# metadata.dc.description.abstract[].value
Aquest treball estudia dos manuscrits del Fons Antic del CRAI de la Biblioteca de la Universitat de Barcelona que contenen l’Āǧurrūmiyya, una obra molt coneguda de gramàtica
àrab escrita per Ibn Āǧurrūm (m. 1323). No obstant això, mentre que el MS 1789 està dedicat principalment a aquesta gramàtica —i inclou també un breu fragment de l’obra teològica Muqaddima al-Sanūsiyya— (Introducció a la Sanūsiyya), el MS 1783 és un miscel·lani que inclou, a més del Šarḥ Matn al-Āǧurrūmiyya (Comentari al text de l’Āǧurrūmiyya), altres textos i seccions.
L’estudi, a més d’aportar una anàlisi d’aquesta obra i informació sobre la seva circulació, se centra en la descripció codicològica i en la identificació i comentari del contingut d’ambdós manuscrits. La descripció inclou aspectes materials com el suport, l’escriptura, l’enquadernació i altres elements com les marques d’aigua, que poden aportar informació sobre l’origen i la datació dels manuscrits. Finalment, es duu a terme l’edició crítica de nombroses anotacions marginals i interlineals que hi ha al MS 1789.

# metadata.dc.source[].value
Treballs Finals de Grau (TFG) - Estudis Àrabs i Hebreus

# metadata.dc.title[].value
Estudi codicològic i anàlisi de contingut dels manuscrits àrabs 1789 i 1783 sobre l’Āǧurrūmiyya conservats al Fons Antic de la Universitat de Barcelona